《雨中集饮周忠介公蓼庵与如须怀旧作》
清代·余怀

云旗一片绕西台，铁笛横吹第几回。茂苑花开堪过日，寒山钟几好衔杯。

雄心视辙收三败，老泪冲河赋《八哀》。怅望美人临北渚，自骑天马渡江来。

作者简介：（1616—1696）明末清初福建莆田人，字澹心，号无怀，又号曼翁、鬘持老人。居南京。作《板桥杂记》，述秦淮妓女事。诗清而能绮，丽而不靡，有《味外轩稿》、《东山谈苑》。